На основу члана 16 став 2. (с7) Закона о изменама и допунама Закона о буџетском систему („Сл. гласник РС”, брoj 103/2015, 72/2019 и 149/2020) и чланова 15 и 24 став 2.Покрајинске скупштинске одлуке о покрајинској управи ("Сл. лист АП Војводине", бр. 37/2014, 54/2014 - др. одлука, 37/2016, 29/2017, 24/2019, 66/2020 и 38/2021), покрајинскa секретарка за финансије доноси

**ПЛАН ПОСТУПНОГ УВОЂЕЊА РОДНО ОДГОВОРНОГ БУЏЕТИРАЊА ЗА КОРИСНИКЕ БУЏЕТСКИХ СРЕДСТАВА АУТОНОМНЕ ПОКРАЈИНЕ ВОЈВОДИНЕ ЗА 2023. ГОДИНУ**

**Члан 1**

Родно одговорно буџетирање , односно увођење принципа родне равноправности у буџетски процес, подразумева родну анализу буџета и реструктурирање прихода и расхода с циљем унапређивања родне равноправности.

Планом родно одговорног буџетирања за кориснике буџетских средстава Аутономне покрајине Војводине за 2023. годину предвиђено је да се родно одговорно буџетирање у поступку припреме и доношења буџета Аутономне покрајине Војводине за 2023. годину примењује дефинисањем родне компоненте код свих дирекних корисника буџетских средстава Аутономне покрајине Војводине.

Родна компонента одређује се путем дефинисања родних циљева и родних показатеља којима се приказују и прате планирани доприноси програма, програмске активности или пројекта у остваривању родне равноправности.

Изрази: програм, програмска активност и пројекат, овим планом користе се са значењем, односно у смислу дефиниција утврђених прописима који уређују буџетски систем.

**Члан 2**

Планом поступног увођења родно одговорног буџетирања за 2023. годину (у даљем тексту: План) директни корисници буџетских средстава Аутономне покрајине Војводине формилишу родно одговорне циљеве и показатеље који адекватно мере допринос циља унапређењу равноправности између жена и мушкараца/девојчица и дечака, најмање за број програма наведен у следећем прегледу: .

|  |  |  |
| --- | --- | --- |
| Р.БРОЈ | ДИРЕКТНИ КОРИСНИЦИ БУЏЕТСКИХ СРЕДСТАВА АП ВОЈВОДИНЕ | Број програма |
|  | СКУПШТИНA АП ВОЈВОДИНЕ | 1 |
|  | СЛУЖБА СКУПШТИНЕ АП ВОЈВОДИНЕ | 1 |
|  | ПОКРАЈИНСКА ВЛАДА | 1 |
|  | СЕКРЕТАРИЈАТ ПОКРАЈИНСКЕ ВЛАДЕ | 1 |
|  | ПОКРАЈИНСКИ СЕКРЕТАРИЈАТ ЗА ПОЉОПРИВРЕДУ, ВОДОПРИВРЕДУ И ШУМАРСТВО | 2 |
|  | ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ - НАЦИОНАЛНЕ ЗАЈЕДНИЦЕ | 8 |
|  | ПОКРАЈИНСКИ СЕКРЕТАРИЈАТ ЗА КУЛТУРУ, ЈАВНО ИНФОРМИСАЊЕ И ОДНОСЕ С ВЕРСКИМ ЗАЈЕДНИЦАМА | 3 |
|  | ПОКРАЈИНСКИ СЕКРЕТАРИЈАТ ЗА ЗДРАВСТВО | 1 |
|  | ПОКРАЈИНСКИ СЕКРЕТАРИЈАТ ЗА СОЦИЈАЛНУ ПОЛИТИКУ, ДЕМОГРАФИЈУ И РАВНОПРАВНОСТ ПОЛОВА | 4 |
|  | ПОКРАЈИНСКИ СЕКРЕТАРИЈАТ ЗА ФИНАНСИЈЕ | 1 |
|  | ПОКРАЈИНСКИ СЕКРЕТАРИЈАТ ЗА РЕГИОНАЛНИ РАЗВОЈ, МЕЂУРЕГИОНАЛНУ САРАДЊУ И ЛОКАЛНУ САМОУПРАВУ | 3 |
|  | ПОКРАЈИНСКИ СЕКРЕТАРИЈАТ ЗА УРБАНИЗАМ И ЗАШТИТУ ЖИВОТНЕ СРЕДИНЕ | 4 |
|  | ПОКРАЈИНСКИ СЕКРЕТАРИЈАТ ЗА ВИСОКО ОБРАЗОВАЊЕ И НАУЧНОИСТРАЖИВАЧКУ ДЕЛАТНОСТ | 3 |
|  | ПОКРАЈИНСКИ СЕКРЕТАРИЈАТ ЗА ЕНЕРГЕТИКУ, ГРАЂЕВИНАРСТВО И САОБРАЋАЈ | 1 |
|  | ПОКРАЈИНСКИ СЕКРЕТАРИЈАТ ЗА СПОРТ И ОМЛАДИНУ | 2 |
|  | ПОКРАЈИНСКИ СЕКРЕТАРИЈАТ ЗА ПРИВРЕДУ И ТУРИЗАМ | 5 |
|  | УПРАВА ЗА КАПИТАЛНА УЛАГАЊА АПВ | 1 |
|  | ДИРЕКЦИЈА ЗА РОБНЕ РЕЗЕРВЕ | 1 |
|  | УПРАВА ЗА ЗАЈЕДНИЧКЕ ПОСЛОВЕ ПОКРАЈИНСКИХ ОРГАНА | 1 |
|  | УПРАВА ЗА ИМОВИНУ АП ВОЈВОДИНЕ | 1 |
|  | СЛУЖБА ЗА РЕАЛИЗАЦИЈУ ПРОГРАМА РАЗВОЈА АПВ | 2 |
|  | СЛУЖБА ЗА УПРАВЉАЊЕ ЉУДСКИМ РЕСУРСИМА | 1 |
|  | СЛУЖБА ЗА ИНТЕРНУ РЕВИЗИЈУ КОРИСНИКА БУЏЕТСКИХ СРЕДСТАВА АП ВОЈВОДИНЕ | 1 |
|  | ПОКРАЈИНСКИ ЗАШТИТНИК ГРАЂАНА - ОМБУДСМАН | 1 |
|  | ПРАВОБРАНИЛАШТВО АП ВОЈВОДИНЕ | 1 |

Буџетски корисници су у обавези да раде на даљем унапређењу програмске структуре на начин да у оквиру своје надлежности допринесу унапређењу родне равноправности у складу са релеватним секторским политикама и политикама у области родне равноправности, као и у скаду са родним анализама у областима у којима су сачињене. Додатно, постојеће родне циљеве и показатеље потребно је даље унапређивати на основу искустава у досадашњој примени.

**Члан 3**

За број програма наведен у Плану из члана 2. као и најмање за једну програмску активност, односно пројекат која припрада одговарајућем програму, буџетски корисници у обавези су да дефинишу најмање један родно одговорни циљ и најмање један родни показатељ учинка, исхода и/или резултата, којим се приказују очекивани доприноси програма, програмске активности или пројекта у остваривању родне равноправности.

Сви буџетски корисници обавезни су да родно разврстају програмске информације показатеља (индикатора) који се односе на лица.

Родну компоненту из става 1. овог члана, индикаторе који се односе на лица из става 2. овог члана, као и дефинисање родне компоненте за програме, програмске активности/пројекте преко утврђеног минималног плана из члана 2. буџетски корисници – дефинишу у одговарајућој програмској структури буџета, на начин, по поступку и у року који Покрајински секретаријат за финансије утврди упутством за припрему буџета Аутономне покрајине Војводине за 2023. годину.

**Члан 4**

Ради реализације активности у вези са увођењем родно одговорног буџетирања Покрајински секретаријат за финансије – у сарадњи с Покрајинским секретаријатом за социјалну политику, демографију и равноправност полова, а по потреби, и у складу са могућностима, и уз подршку организација и институција из области родне равноправности– организоваће најкасније до 31. јула 2022. године пружање континуиране подршке буџетским корисницима Аутономне покрајине Војводине у процесу дефинисања родне компоненте буџета.

На предлог и у консултацијама са директним буџетским корисницима, подршком за дефинисање родне компоненте буџета за 2023. годину, могу бити обухваћени и други корисници јавних средстава (јавна предузећа и други организациони облици) чије је праћење и/или надзор над радом, односно финансирање у делокругу рада директног корисника буџетских средстава Аутономне покрајине Војводине.

**Члан 5**

Овај план објавити на интернет страници Покрајинског секретаријата за финансије и доставити директним корисницима буџетских средстава Аутономне покрајине Војводине.

Број : 102-400-10/2022-01

У Новом Саду, 29. марта 2022. године

**ПОКРАЈИНСКИ СЕКРЕТАРИЈАТ ЗА ФИНАНСИЈЕ**

 ПОКРАЈИНСKA СЕКРЕТАРКА

 Смиљка Јовановић